ཤ་ཤི་ན་ཨ་ལ་ག་ཤི་མ་ན།ནཱ་ཤ་ཡ།སིདྡན་ཏུ་མནྟྲ་པ་དཻ་སྭཱ་ཧཱ།།ༀ་བི་གུ་ནི་བ་ར་མ་སུ་བྷ་གེ་སྭཱ་ཧཱ།གང་ལ་ལ་ཞིག་དུས་གསུམ་དུ་འདོན་པར་བྱེད་ན་མི་མཐུན་པའི་ཕྱོགས་ཐམས་ཅད་ལས་རྒྱལ་བར་འགྱུར་རོ།།སྐལ་པ་བཟང་པོ་དང་ལྡན་པར་འགྱུར་རོ།།འབྱོར་པ་ཟད་མི་ཤེས་པ་དང་ལྡན་པར་འགྱུར་རོ།།དེ་ལ་ཐམས་ཅད་ཀྱིས་བུ་ལྟ་བུའི་འདུ་ཤེས་བསྐྱེད་དེ་དགའ་བར་འགྱུར་ཞིང་ཇི་ལྟར་བསྒོ་བ་བཞིན་བྱེད་པར་འགྱུར་རོ།།རྟག་ཏུ་རྒྱུན་མི་འཆད་པར་བཀླགས་ན།།ཚངས་པས་དྲག་ཤུལ་གྱི་ལས་བྱས་ཀྱང་མི་ཚུགས་ལ།སངས་རྒྱས་མང་པོ་ལ་བསྙེན་བཀུར་བྱས་པར་འགྱུར་རོ།།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས།བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ཡི་རངས་ཏེ།བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ།།དཔལ་ཆེན་མོའི་མདོ་རྫོགས་སོ།།།།སངས་རྒྱས་ཕལ་པོ་ཆེ་ལ་ཕྱག་འཚལ་ལོ།།ན་མོ་བུདྡྷ་ཡ།ༀ་ན་མོ་བུདྡྷ་ཡ།ༀ་དྷུ་ན་དྷུ་ན།ༀ་དྷུ་ན་དྷུ་ན་མ་ཧཱ་བཱ་རི་ཡེ་སྭཱ་ཧཱ།།།ཕལ་ཆེན་གསུང་བསྒྲགས་པ་དང་མཉམ་པར་འགྱུར་རོ།།།།